ΓΡΑΠΤΗ ΕΡΩΤΗΣΗ E-1319/00

υποβολή: Bart Staes (Verts/ALE) προς το Συμβούλιο

(3 Μαΐου 2000)

Θέμα: Το ευρωπαϊκό πρόγραμμα διανομής γάλακτος στα σχολεία

Η Επιτροπή προτίθεται να τροποποιήσει δραστικά το πρόγραμμα διανομής γάλακτος στα σχολεία. Μέχρι τούδε, η διανομή γάλακτος στα σχολεία επιδοτείτο πλήρως από την Ευρωπαϊκή Ένωση, ενώ στο μέλλον προβλέπεται να μειωθεί η εν λόγω χρηματοδότηση κατά το ήμισυ. Τοπόλοιπο ήμισυ θα πρέπει ως εκ τούτου να χρηματοδοτηθεί από τα κράτη μέλη, τα οποία όμως μπορούν να μεταβιβάσουν το κόστος στους γαλακτοπαραγωγούς και/ή στη βιομηχανία παραγωγής γαλακτοκομικών προϊόντων. Η δραστική αυτή πρόταση προσκρούει σε μεγάλες αντιδράσεις, μεταξύ άλλων λόγω του αρνητικού αντίκτυπου στην κατανάλωση γάλακτος.

1. Χρησιμοποιεί μήπως το Συμβούλιο τα επιχειρήματα της Επιτροπής ως προκάλυμμα προκειμένου να μειώσει κατά το ήμισυ την επιδότηση του προγράμματος διανομής γάλακτος στα σχολεία; Εάν όχι, ποια είναι η άποψη του Συμβουλίου όσον αφορά τη χρηματοδότηση του ευρωπαϊκού προγράμματος διανομής γάλακτος στα σχολεία και ποια εναλλακτική πρόταση χρηματοδότησης θα είχε να προβάλει το Συμβούλιο;

2. Έχει πραγματοποιήσει το Συμβούλιο εμπεριστατωμένη μελέτη σχετικά με τις συνέπειες της πρότασης της Επιτροπής για την κατανάλωση γάλακτος στα σχολεία; Εάν όχι, για ποιο λόγο; Είναι διατεθειμένο το συμβούλιο να προβεί τώρα στη διεξαγωγή παρόμοιας μελέτης, έχονταςπόψη τον κατά πάσα πιθανότητα αρνητικό αντίκτυπο στην κατανάλωση γάλακτος; Εάν ναι, ποιες είναι οι αναμενόμενες συνέπειες και ποια συμπεράσματα συνάγει το Συμβούλιο από τα αποτελέσματα της εν λόγω έρευνας;

3. Δεν κρίνει το Συμβούλιο ότι θα ήταν σκοπιμότερο να διατηρηθεί η πλήρης επιδότηση του προγράμματος διανομής γάλακτος στα σχολεία, έχονταςπόψη τις ευνοϊκές συνέπειες του γάλακτος για τηνγεία; Εάν όχι, για ποιο λόγοποστηρίζει το Συμβούλιο την πρόταση της Επιτροπής για μείωση της χρηματοδότησης κατά το ήμισυ, παρά τις ευνοϊκές συνέπειες του γάλακτος για τηνγεία; Εάν ναι, είναι διατεθειμένο το Συμβούλιο να προτείνει τη διατήρηση της πλήρους χρηματοδότησης του προγράμματος διανομής γάλακτος στα σχολεία εκ μέρους της Ευρωπαϊκής Ένωσης;

Απάντηση

(18/19 Σεπτεμβρίου 2000)

1. Η Επιτροπήπέβαλε τον Φεβρουάριο του 1999 μια λεπτομερή έκθεση αξιολόγησης για τις επιπτώσεις και τη λειτουργία του μέτρου της διανομής γάλακτος στα σχολεία της Ευρωπαϊκής Ένωσης (μέτρο που επιδοτείται κατά 95 % από την Ευρωπαϊκή Ένωση). Με βάση την έκθεση αυτή, η Επιτροπή εξέφρασε, σε ένα πρώτο στάδιο, την πρόθεση να μην ανανεώσει το μέτρο αυτό.

Το Συμβούλιο στο πλαίσιο της διαδικασίας για τη δέσμη τιμών, τον Ιούνιο του 1999, διεξήγαγε μια εμπεριστατωμένη συζήτηση σχετικά με την έκθεση της Επιτροπής, στο πέρας της οποίας ενέκρινε την ακόλουθη δήλωση:

Οι Υπουργοί Γεωργίας φρονούν ότι η κατανάλωση γάλακτος έχει μεγάλη σημασία, λόγω τηςψηλής θρεπτικής του αξίας, προ παντός για τα παιδιά και τους νέους. Κρίνουν επομένως σκόπιμο να μελετήσουν αναλυτικότερα πώς θα ήταν δυνατόν να προωθηθεί η κατανάλωση γάλακτος, με οικονομικώς αποδοτικό τρόπο και λαμβανομένωνπόψη των συνολικών διαθέσιμων πόρων.

2. Τον Δεκέμβριο του 1999, η Επιτροπή, έχονταςπόψη της όλα αυτά τα στοιχεία, αποφάσισε να επανεξετάσει τους αρχικούς της προσανατολισμούς καιπέβαλε πρόταση κανονισμού με σκοπό να συνεχιστεί το καθεστώς επί τη βάσει συγχρηματοδότησης κατά 50 % από την Κοινότητα και κατά 50 % από τα κράτη μέλη.

3. Το Συμβούλιο, στη σύνοδό τους στις 20/21 Μαρτίου 2000, προέβη σε ευρεία συζήτηση προσανατολισμού για την πρόταση της Επιτροπής εν αναμονή της γνώμης του Ευρωπαϊκού Κοινοβουλίου. Από τη συζήτηση συνάγεται ότι εξακολουθούν ναφίστανται σοβαρές αντιρρήσεις για το σύστημα χρηματοδότησης που προτείνεται από την Επιτροπή. Εξάλλου, διατυπώθηκαν και παρατηρήσεις σχετικά με τεχνικά θέματα.

Το Συμβούλιο, έχοντας επίγνωση της πολιτικής και κοινωνικής σημασίας του φακέλου στον οποία αναφέρεται ο αξιότιμος κ. βουλευτής, θα επανεξετάσει το θέμα βάσει της γνώμης που εξέδωσε στις 3 Μαΐου 2000 το Ευρωπαϊκό Κοινοβούλιο, με την οποία το τελευταίο τάσσεταιπέρ της πρότασης της Επιτροπής, και δη τροποποιημένης στο σημείο που αφορά το μηχανισμό χρηματοδότησης.